Imogen Heap

**Imogen Jennifer Heap** () er ein engelsk songar, låtskrivar, plateprodusent og lydteknikar. Ho er kjend for den elektroniske musikken sin og som medlem av det kortvarige prosjektet Frou Frou. Ho var fødd i London Borough of Havering og fekk pianotimar og klarinettimar då ho var ung. 13 år gammal byrja ho å skrive sine eigne songar, og lærte seg sjølv å spele gitar og trommer, i tillegg til musikkproduksjon på Atari-maskinar. Heap fekk platekontrakt med Almo Sounds då ho var 18 år gammal og seinare arbeidde med det eksperimentelle popbandet Acacia, i lag med Guy Sigsworth som gjestevokalist.

Heap gav ut debutalbumet sitt, *[[iMegaphone]]* (1998) med alternativ rock, igjen i lag med Sigsworth. Etter kvart vart Heap droppa av Almo Sounds og dei neste åra utan platekontrakt framførte ho fleire songar for filmen *[[G:MT – Greenwich Mean Time]]*, gav ut to singlar og deltok på albumet *[[You Had It Coming]]* av gitaristen Jeff Beck i 2001. Tidleg i 2002 skipa Heap og Sigsworth den elektroniske duoen Frou Frou, og gav ut det einaste albumet sitt, *[[Details av Frou Frou|Details]]* (2002). Duoen vart oppløyst seint i 2003, men kom saman att for å spele inn ein versjon av Bonnie Tyler-songen «Holding Out for a Hero» for filmen *[[Shrek 2]]*.

Heap gav ut to singlar seint i 2004 («Just for Now» og «Goodnight and Go»). Det andre studioalbumet til Heap, *[[Speak for Yourself]]* (2005), kom ut i Storbritannia på hennar eige selskap, Megaphonic Records. Ein singel frå albumet, «Hide and Seek», vart den mest suksessrike songen hennar til no. Han selde til gullplate i USA og vart kraftig sampla av Jason Derulo på debutsingelen «Whatcha Say». Det tredje studioalbumet til Heap, *[[Ellipse av Imogen Heap|Ellipse]]* (2009), fekk stort sett god kritikk då det kom. I 2014 kom det fjerde albumet hennar, *[[Sparks av Imogen Heap|Sparks]]* (2014).

Heap har fått to Grammyprisar og ein Ivor Novello-pris. Forskjellige artistar som Ariana Grande, Katy Perry og Taylor Swift har omtalt Heap som ei inspirasjonskjelde. 

## Diskografi
* *[[iMegaphone]]* (1998)
* *[[Speak for Yourself]]* (2005)
* *[[Ellipse av Imogen Heap|Ellipse]]* (2009)
* *[[Sparks av Imogen Heap|Sparks]]* (2014)

### Frou Frou
* *[[Details av Frou Frou|Details]]* (2002)

### Gjesteartist
* *Hate* EP av Acacia (1996 • Radar Records)
* *Sway* EP av Acacia (1996 • Radar Records)
* *Maddening Shroud* EP av Acacia (1997 • WEA)
* *Cradle* av Acacia – alle spor utanom «Wire» (1997 • WEA)
* *[[Urban Species#1998-1999 – Blanket|Blanket]]* av Urban Species – «Blanket» og «Predictably Unpredictable» (1998)
* *Amor Fati* av Mich Gerber – «Embers of Love», «Sirens Call (Qishm)» og «Mare» (2000)
* *[[¡Viva Nueva!]]* av Rustic Overtones – «Valentine's Day Massacre» (2001 • Tommy Boy Records)
* *[[You Had It Coming]]* av Jeff Beck – «Dirty Mind» og «Rollin' and Tumblin'» (2001 • Sony Music)
* *Tell 'Em Who We Are* av LHB – «Coming Up For Air» (2003 • Telstar TV)
* *Contact Note* av Jon Hopkins – «Second Sense» (2004 • Just Music)
* *It's Better To Have Loved EP* av Temposhark – «Not That Big (Metronomy Remix)» (2005 • Paper & Glue)
* *[[Foiled]]* av Blue October – «Congratulations» (2006 • Universal Records)
* *Musikain* av J. Peter Schwalm – «P.I.N.» (2006 • Musikain Records)
* *Glittering Cloud (The Plague of Locusts)* av Imogen Heap – «Plague Songs» (2006 • 4AD)
* *[[The Invisible Line]]* av Temposhark – «Not That Big» (2007 • Paper & Glue)
* *[[London Undersound]]* av Nitin Sawhney – «Bring It Home» (2008 • Cooking Vinyl)
* *[[Kingdom of Welcome Addiction]]* av IAMX – «My Secret Friend» (2009 • Metropolis Records)
* *[[The Boy Who Knew Too Much]]* av Mika – «By The Time» (2009 • Casablanca Records)
* *[[Live at Ronnie Scott's av Jeff Beck|Live at Ronnie Scott's]]* – Jeff Beck – (2008 • Eagle Records) – (2009 • DVD)
* *[[Album Title Goes Here|> album title goes here <]]* av deadmau5 - «Telemiscommunications» (2012 • Mau5trap Recordings • Ultra Records)
* *[[A Map of the Floating City]]* av Thomas Dolby - «The Toad Lickers» (2011 • Lost Toy People)
* *[[1989 (Taylor Swift album)|1989]]* av Taylor Swift - «Clean» (2014 • Big Machine)
* One Love Manchester, «Hide and Seek» av Imogen Heap
* *Do Not Revenge* av Dan Black - «We Drift On» (2017 • Life Slash Dreams)

## Kjelder

**Denne artikkelen bygger på «[[:en:Imogen Heap|Imogen Heap]]» frå ,  den 19. juli 2018.* 
*** oppgav desse kjeldene:*


## Bakgrunnsstoff

*